En episodis anteriors…
Resten dos objectius a la llista de la Luz Porras:
la Nat Gancarz i en Lance Durand.
Però, amb el que ens has portat, puc destruir en Lance Durand.
Vas dir que cap vida importava més que la missió.
Passa res? Tot bé?
Estic perfectament, cap.
Ja hi tornes?
Que potser no ho ets?
He parlat amb la LaDonna.
Jo seia on sec ara quan em vas dir que era morta.
John.
John… John!
Recordes quan la Gabriela Porras va rebutjar els nostres diners?
Ho vaig gravar.
Hem d'aconseguir la gravació.
La tens?
Sí, la tinc.
Donnie, t'has portat molt bé amb ella.
Això no ho pot sentir la Luz.
On és en Donnie?
Ha estat el Cross.
Se suposa que el sistema funciona si tots seguim les mateixes normes.
I funciona?
Amb nou anys, vaig saber que matàvem molts dels nostres pollastres.
GRANJA DELS DURAND
Els alimentàvem, criàvem i matàvem.
Però ningú se'ls menjava.
No tenia cap sentit.
Sabia que hi havia fam al món
i havia vist imatges de nens amb la panxa inflada.
I el meu pare…
Mon pare deia que els matàvem per mantenir el preu de venda,
per poder sustentar el negoci.
I llavors li vaig dir:
"Canviaré les coses. Acabaré amb la fam al món."
I em va…
Em va mirar i va esclafir a riure.
Em va tractar d'idiota.
Em va dir: "Madura."
"Madura, idiota."
Me'n vaig anar al llit plorant.
Al cap d'una estona, la meva mare va venir i em va dir a cau d'orella:
"No li facis cas. Confia en tu i en el teu destí.
Tant és el que diguin de tu.
Res ni ningú et podrà aturar."
Demà presentem la Llavor de la Prosperitat i el meu destí es farà realitat.
Creus en el destí, Nat?
Crec que per això soc aquí.
LLAVOR DE LA PROSPERITAT
Allò, més enrere.
Va, no ens aturem.
Posem una fila més de cadires.
Un moment. Ahir em vas dir que havien vist la Luz.
I vaig enviar 40 agents a Lansing, però falsa alarma.
Teníeu un mòbil, un vehicle i una zona.
No va servir de res?
Devia llençar el mòbil.
I es va desfer del vehicle. El vam trobar cremat.
Vaja, que no sabeu on és.
Però sabem cap a on va i no trigarà a arribar.
-Hem de clausurar tot això. -Ve el governador.
A més de dos senadors, el vicepresident…
I els posaràs en perill per poder fer aquesta parida?
És a les teves mans salvar el teu cap…
El meu cap porta una vida esperant això.
-Assumirà el risc. -I tu?
Ets la següent a la llista.
La meva feina té riscos.
Serà difícil protegir en Lance si ets morta.
Para el carro. No morirà ningú.
-Només volem… -No canviarà d'opinió.
Això es farà. Ocupeu-vos que no passi res.
Prioritzem la seguretat. Atrapar-la ve després.
Vull unitats durant el sopar, l'entrega de premis
i quan plantin la Llavor.
Hem d'evitar repetir el desastre de la boda.
Premi Iowa? Així es diu?
Exacte. A en Herbert Hoover li va fer el pes.
L'arròs pilaf també? Caram.
L'arròs, el vi, els coberts…
Tot el que avui et fiquis a la boca ve de l'estat d'Iowa.
Fem un brindis pel gran estat d'Iowa. Salut.
Saps si hi han posat pebrot?
Impossible. Ens van informar de la seva al·lèrgia
i hem evitat la contaminació creuada.
D'acord. Tot bé.
Disculpeu-me.
Ho sento molt. Vol que li porti alguna cosa o que faci res?
Estic bé.
No és el primer cop.
Creus que…?
Se n'han descuidat. Res més.
On és el CAP més proper?
MILLOR EXEMPLAR CATEGORIA D'AUS
És lleig que vulgui donar un cop de puny al Lance petit?
No.
Ei. Tinc novetats.
La Nat va cap al CAP escortada per l'FBI.
És la següent a la llista. No sembla una coincidència.
I el germà d'en Griffith s'ha despertat.
Diu que hi ha una gravació.
En Donnie la va anar a buscar i n'hi va donar una altra.
Es va quedar la bona.
Una gravació?
Coi d'Iowa. Amb en Lance i la resta planejant l'assassinat de la Gabriela.
Un jutge no ho acceptaria, però si jo fos la Luz…
-I ara qui té la gravació? -Nosaltres.
I ve amb una sorpresa.
Clare, ens vas prometre que convenceries la teva germana.
La Gabriela és tossuda. Sempre ho ha estat.
Farà el que és correcte encara que li ofereixin milions.
La tieta va trair la mare?
Nat Gancarz?
Què passa?
Han trobat un cotxe llogat per la Clare Porras
a 800 metres del recinte dels premis.
I han vist una dona semblant a la Luz Porras
en un súper a menys de tres carrers del lloc.
Perdoneu. Disculpeu-me.
-Si ha passat res, ho vull saber. -Torni al cotxe ara mateix.
L'hem d'allunyar de la ciutat.
Cancel·lem el banquet i portem-lo a un lloc segur.
El portem de tornada a la granja. No es preocupi.
Rodriguez, digue-li al xofer que no s'aturi en cap cas
fins que es trobi amb l'agent Murray.
-T'he dit que vindria. -Encara no ho sabem.
Si el Cross té raó i la Luz segueix un ordre,
la Nat morirà primer.
Té raó.
Per cada mort, ha triat un lloc i un moment específics, simbòlics.
No canviarà l'ordre ni matarà en Durand en un hotel qualsevol.
Els seus crims han sortit a tots mitjans.
I no trobes que matar en Lance serà notícia a tot arreu?
No ens podem arriscar.
Tu segueix els teus instints. Jo coordino la cerca.
Nat Gancarz? Disculpa l'espera, però ja t'ha arribat l'hora.
DRA. GABRIELA PORRAS METGESSA, MESTRA
I PROTECTORA DELS POBRES, ELS MALTRACTATS I ELS OBLIDATS
On és en Durand?
M'ha escrit la seva cap de seguretat.
Diu que porten en Durand al seu hotel.
T'ha escrit? La Nat Gancarz?
No, truqui a la unitat de l'hospital.
Localitza'm la Nat Gancarz.
No només això. Vull algú amb ella.
Volen confirmació visual.
Ha desaparegut.
Truqui al xofer d'en Lance. Ara.
Què passa?
M'ha dit que el porti aquí.
Com? Qui?
Respon, Steven.
Ei! Què fas?
Hola, Lance.
No…
-Delta, comproveu la casa. -I arreu.
-Rebut. -Pentineu el terreny.
Aquest crim és la culminació de tots els seus esforços.
Voldrà justícia poètica.
Allà hi vivia una noia valenta anomenada Xóchitl.
Una xarxa de depravació feta per enriquir en Lance Durand i la seva colla.
Per cada mort, ha triat un lloc i un moment específics, simbòlics.
Amb la Llavor de la Prosperitat acabarem amb la fam al món.
Es mereix que el reguin amb sang, igual que la seva llavor.
Tu el que has de fer és no ficar-t'hi.
Què tens, nano?
Ja sé on se l'ha endut.
Escolta'm, Luz. Ja sé que m'odies.
Però combats una cosa que desconeixes.
Tu i jo… no hem parlat mai.
Potser podríem… seure i parlar una estona.
Auxili!
Estem tu i jo sols, a La Corona.
Fica-t'hi.
Com?
Fica't al forat i saluda la teva amiga.
Ho sento molt.
Que et bombin!
No et donaré el gust de fer-ho a la teva manera!
A la meva manera seria ficar-t'hi a trossets… i viu.
Tu i jo som iguals.
Dos soldats amb una missió disposats a fer el que calgui.
Jo no mato gent innocent.
Sí que ho fas, Luz.
Jo no volia fer mal a ningú.
Però, de vegades, mor gent
perquè la humanitat assoleixi noves fites.
Les piràmides, el canal de Panamà, el transbordador…
Tot el progrés de la humanitat
s'ha construït sobre una pila de cadàvers.
No et sabrà greu afegir-ne un més.
Merda.
Auxili! Ajudeu-me!
Luz, no!
No us apropeu. Marxeu!
No ho podem fer. Ja ho saps.
-Saps quina mena d'home és, Alex. -Sí, és veritat.
Te'n vols venjar? Deixa'l viure.
I que vegi com es destrueix tot el que estima.
Et prometo que me n'encarregaré.
Luz!
Luz.
A terra!
Luz!
Nano, que s'ofega!
Merda!
Agafa'l, agafa'l!
Vinga.
Vinga!
Auxili! Traieu-me!
DOS DIES DESPRÉS
Menys de tres dies després de sobreviure a un atac brutal,
Lance Durand ha plantat la primera Llavor de la Prosperitat
i ha engegat la iniciativa World Food Source.
Ben aviat, aquesta llavor que veieu alimentarà, literalment, el món.
Avui comença el final de la fam al món.
Avui construïm un futur millor
sobre les espatlles d'aquells que ens van precedir.
Avui ens plau poder celebrar-ho,
però ja frisem pel futur i l'alegria que ens donarà.
La gent gaudirà d'allò que mereix per sobre de totes les coses:
poder alimentar-se per si sola…
Sortida del vol en direcció a San Fancisco…
Això només és el principi.
No l'he vist i no hi he parlat.
No sé on para.
Menteixes pel coll, per la gola i per la barba.
No cedeix.
No cedeix, de moment.
Algú s'hi anima? M'he quedat sense trucs.
NÚMERO DESCONEGUT
Era el número que tenim de la Luz?
Sí, deu buscar la Clare.
Per què no juguem la carta de la tieta ara mateix?
Si ho fem, el mòbil no ens servirà per res més.
Hem de jugar bé aquesta carta.
Diguem-li que sabem que va conspirar amb en Lance per matar sa germana.
I segur que va matar en Donnie.
Juguem aquesta carta, però no amb la Clare.
Tinc una idea:
enviarem un missatge a la Luz i deixarem anar la tieta.
Deixa'm el mòbil.
Luz, no pengis.
El que ara sentiràs demostra que la teva tieta va trair la teva mare.
La Gabriela és tossuda. Sempre ho ha estat.
Farà el que és correcte encara que li ofereixin milions.
Doncs ens n'hem de desfer i tu ens has d'ajudar.
Encara vols els 50.000 dòlars?
Sí, us ho posaré fàcil.
I qui creus que va ser l'última persona que va veure en Donnie viu?
Espera. Espera, he de baixar!
He de baixar del bus!
Els EUA i el Canadà comparteixen la frontera més llarga del món…
FRONTERA EUA-CANADÀ
…de 8.900 km de llargada.
Els dos països col·laboren des de fa temps
en qüestions de defensa i seguretat nacional,
i tenen un compromís ferm amb els recursos naturals compartits.
Llevat d'unes poques setmanes de juny de 1866,
quan 1.200 soldats d'origen irlandès
van travessar el riu Niàgara per atacar la milícia canadenca.
Tia, ho has aconseguit.
Nena, què hi fas, aquí? Ja hauries de ser a Mèxic.
No podia marxar sense donar-te això.
La Gabriela és tossuda. Sempre ho ha estat.
Farà el que és correcte encara que li ofereixin milions.
Mija, no…
Doncs ens n'hem de desfer i tu ens has d'ajudar.
Encara vols els 50.000 dòlars?
Sí, us ho posaré fàcil.
Que sàpigues que no vaig ser jo qui…
Ho podries haver estat.
¿Va ser fàcil…
portar-la fins a la mort?
Se n'haurien desfet tard o d'hora.
Vas vendre la meva mare per 50.000 dòlars. Com coi pots dormir a les nits?
No dormo.
M'he passat la resta de la vida mirant de compensar-vos-ho.
Criant-te, estimant-te…
Ajudant-te a fer-los-ho pagar.
No, he estat la teva arma.
La meva guerrera.
Amb quin propòsit? Liquidar els teus col·legues?
-Per venjar ta mare. -I una merda!
M'he passat mitja la vida convertint-me en el monstre que necessitaves.
M'he desfet de tot el que era tendre en mi.
O alegre. No sé ni estar cansada, hòstia.
He renunciat a la meva ànima. I tot per una missió que ni era real!
Era real! Van matar la teva mare!
I jo he matat gent innocent.
-En Lincoln. -Ho havies de fer.
En Lance Durand havia de pagar.
Igual que la resta!
Luz…
tu i jo som l'única família que ens queda.
No.
Quan vas matar en Donnie, va morir la meva família.
Aparteu-vos! Aparteu-vos!
S'ha acabat. Ja està.
Luz.
Luz. Espera, sisplau. Luz, espera!
Sisplau.
Vinga, Luz. Parlem. No té per què acabar així.
No pot acabar de cap altra manera.
Ja no.
-No, Luz. -No t'oblidis del que m'has promès, Alex.
Fes que pagui.
Luz, no!
No!
Luz!
UNA SETMANA DESPRÉS
Mi-te-la, la sotsdirectora.
Segur que no t'ho pensaves.
Enhorabona, de debò. Per fi reps el reconeixement que mereixes.
Gràcies.
T'ho volia dir en persona. No sabia que estaríem tant de temps sense…
-Ni jo. Portem una temporada… -De bojos.
Sí.
I en Roy? L'han ascendit o acomiadat?
Ascendit i ben amunt. Director adjunt.
De debò?
Ens ajudarà a caçar en Lance?
-No queda clar. -Tant hi fa.
A l'USB que em va donar la Luz hi ha proves inapel·lables.
En Lance caurà.
Quan un juga al Jenga, no pot treure qualsevol bloc.
Doncs així és com vull que s'ho plantegi.
Vostè té la mirada posada en un.
És un de dolent i el vol retirar, i no és l'únic.
Però jo veig una torre que promet coses importants.
Com el producte que catapultarà els EUA a l'estratosfera de l'heroisme.
Es podria comparar amb l'estatus adquirit després de la Segona Guerra Mundial.
Això, llevat que retirem el bloc que manté l'estructura,
la cara del producte, i l'empastifem amb pudor d'escàndol.
Perquè, si el món pensa que aquesta llavor miraculosa
només és un altre exemple…
d'avarícia capitalista americana,
llavors la torre sencera s'ensorrarà.
M'explico?
A casa meva, si la torre cau quan retires un bloc, tornem a començar.
Ja, però això no és una partida de Jenga.
La metàfora era seva.
A veure…
No dic que no el retirarem, el bloc.
De fet, hi ha coses que podem fer ara.
Per exemple, si té proves d'irregularitats laborals…
Tenim proves que en Lance Durand ha contribuït al tràfic de persones,
treball esclau, explotació de menors, assassinats
i el que sigui que hi ha sota aquell camp.
No tocarem en Durand.
Sé que no ho vol sentir,
però m'agrada parlar clar i aquesta és la realitat.
Dit això, podem fer que Crestbrook comenci a fer els deures avui mateix.
Doni'ns les proves i ens hi posarem.
No les he portat.
Pensava que portava l'USB.
És el que em van dir.
Per què no el va a buscar?
Com més aviat millor. Roy, acompanya'l.
Així no cal que torni.
I tant, director Hammet.
El que no t'ha dit és que el Departament d'Estat
ha signat quatre tractats amb països africans
que inclouen la Llavor de la Prosperitat.
Burkina Faso n'és un…
Sí, molt bé. He de fer un riu. Hi ha algun lavabo per aquí?
Sí, pots pixar allà.
Molt bé.
Sé com et sents, Alex.
T'eduquen en unes creences.
Els Deu Manaments, jo què sé.
Després t'adones que, en aquest món, el bé i el mal
no signifiquen el mateix que per la gent normal.
Has d'aprendre a comportar-te com un home
i a viure en un món que no té finals feliços.
Si algú ho pot fer, aquest és l'Alex Cross, oi?
Ho vaig saber en veure't portar el cas Soneji.
Vas…
-Maco, el Mustang. -Gràcies.
Alerta: busquem un home negre, en la trentena, jaqueta verda.
MODE ACCELERACIÓ
Surti del cotxe!
Alex Cross, surti del cotxe, ara!
-Hola. -Perdona que et molesti.
Recordes que et vaig deixar una bossa?
Sí. Sí, sí.
Si et truca l'FBI, no m'has vist.
Si et truquen la iaia i els nens, estic bé.
Doncs a mi no m'ho sembla. Què pretens?
No ho sé. Però no participaré en un sistema
en què algú com la Luz mor defensant un ideal
mentre que algú com en Lance Durand queda impune.
-Què? -Res.
Sabia que això passaria.
De debò?
Alex, és un mal sistema. I tu ets un bon home.
Era qüestió de temps que les dues coses xoquessin.
M'alegro que ho entenguis, perquè jo ja no sé ni com em dic.
Podem parar un moment i parlar hipotèticament?
-Elle, he de… -Alex, sisplau.
A veure. Què hauria passat si els haguessis donat l'USB?
Haurien tornat a enterrar les proves
i en Lance hauria seguit traficant amb menors i aprofitant-se'n.
I no ho pots permetre.
No.
Però ho puc impedir?
Ara mateix soc jo contra el món sencer.
-De debò? -Sí.
O ets tu, en Sampson, la Malika, el veïnat i jo mateixa?
Tu?
Que no t'he fet costat guardant-te la bossa?
Gràcies, Elle.
Per tot.
Ets la persona…
més forta i llesta que conec.
I t'esti…
-Alex. -Digues.
No et moris.
Així et podré estovar quan tot això s'acabi.
Ho intentaré.
MISSATGES VIGILÀNCIA VEÏNS
Obre el castell, que vaig al galop.
Ja ve en Brock.
BEN'S CARN FUMADA AMB XILI
Com va, Malika?
Digue-m'ho tu. Washington està revolucionada.
Han donat l'alarma al veïnat.
El Hawkmòbil t'espera al darrere.
El BMW blanc.
Bona feina, E. Z.
Gràcies.
Han retirat la policia del cas.
Queda algú en qui puguem confiar?
Ara ho sabré.
-Hola. -Déu meu, Alex. Estàs bé?
I tant. Tenint en compte que en Durand té collat l'FBI.
T'ho volia dir.
-Ah, sí? -Esclar.
He sabut això d'en Durand just abans que tu.
Digues, m'he de preocupar?
Ara mateix ets un sospitós.
Merda.
Si t'entregues ara, encara ho pots esmenar.
Què creus que esmenaria?
Ja saps de què és capaç en Durand.
Sí que ho sé.
Però si hi ha una cosa que he après darrerament
és que algunes missions són suïcides.
Pitjor encara. Són com monstres.
I, si no fas el que toca, se t'emportaran.
Estem a prop de localitzar-lo.
Estic de la teva part.
-Penjo. -No, Alex. No pengis.
Queda't amb mi.
Parlem-ne.
D'acord…
El que ha fet en Durand és espantós…
Estem parlant de nens.
Radi de 2 km.
I els teus fills? Només et tenen a tu.
No vagis per aquí.
Què faran en Damon i la Jannie si això no rutlla i no tornes mai?
Ja saps que vull tornar a casa amb ells. Ho saps.
800 metres.
Però si no faig res…
Si permeto que facin mal als fills d'algú altre, que els matin…
Ja el tenim.
No podré mirar els meus als ulls.
-Ja. -Tenim agents a tocar.
Ja ho sé. Deixa'm ajudar-te.
Sisplau. Ho tens molt pelut. Ens pot passar a tots.
Però encara podem trobar la manera d'atrapar en Lance
i que tornis a casa amb els nens.
Digue'm exactament què pretén fer en Hammet.
Decidim un punt d'entrega de l'USB.
Tu no cal ni que hi vagis.
Hi ha l'FBI a fora.
Estem tancats.
He dit que estem tancats.
Tens una ordre?
Només hem entrat en un restaurant, com fa tothom.
Va, surt del mig.
La propietària diu que està tancat.
Si no hi ha ordre, no entreu.
Va, fent via.
No anirem enlloc.
I tant, que sí.
Ho podem fer a les bones o a l'estil Sampson.
Foteu el camp, collons.
-Segur? -Ja tens la comanda, John.
…et convertiràs en un sospitós.
No vull veure't caure així.
Alex? Ets aquí?
Alex?
Ha marxat.
Hola, Elle. Soc l'agent…
Ja sé qui ets.
No ens coneixem, però m'han parlat molt de tu.
Soc aquí perquè necessito que m'ajudis.
Agent Craig, porto una fundació que ajuda nens i joves.
Llevat que vulgui fer una festa en un centre cívic,
-no la puc ajudar. -L'Alex encara t'estima.
I està en una crisi ara mateix.
Sé que tard o d'hora et demanarà consell, perquè confia en tu.
I, si tu l'estimes a ell, convence'l que torni, sisplau.
No sé on és.
I tant m'és on sigui.
Espero que no segueixis enfadada amb ell per l'afer Ramsey.
A vegades, volem ajudar la gent tant sí com no
i ens deixem emportar.
Quan l'Alex es deixa emportar, ajuda.
I, pel que sé, quan tu et deixes emportar, a qui ajudes és a tu mateixa.
Que dura.
Sincera.
I no cal que et facis la víctima.
Et puc denunciar per còmplice.
I puc retirar tots els permisos a la teva fundació.
Mi-te-la.
Sempre he sabut que eres una manipuladora.
Què hi fas, aquí?
-Han dit que… -Han dit el que jo els he demanat.
Amb qui et penses que parles?
Amb l'escòria més roïna que he conegut mai.
Sempre et vas creure millor que jo.
No ho creia, ho sabia.
I ho has tornat a demostrar…
escollint un home abans que el teu fill.
No t'he de donar explicacions.
És veritat.
No em deus res.
Però pots fer una cosa per ajudar el meu nen.
On és?
Sisplau, nena.
Et penses que t'ho diria?
T'has begut l'enteniment.
La Gabriela Porras tenia motius per fer aquesta llista.
Si fa soroll, potser canvien les lleis.
Si s'acaben els buits legals, no hi haurà més Lance Durands.
Ja sé cap a on va.
Deixeu-ho tot.
Envieu la unitat tàctica al despatx del senador Ashford.
Surti amb les mans enlaire.
Inspector Cross, surti del cotxe ara mateix!
A terra. Les mans darrere el cap.
Què és tot això?
Hola, John. Soc jo.
El teu fugitiu favorit.
-T'han dit res? -Sí, em devien alguns favors.
Et puc ajudar a entrar, però després ja és cosa teva.
Que no et matin.
La Gran Joan es pensa que heu quedat per fer una copa.
Alex, atura't.
Atura't!
Perdó per entrar així, però és urgent.
Obre la porta!
Van darrere seu o meu?
Sé que no aprova el que va descobrir.
No, ni llavors ni ara.
Farà el que cal fer? Encara que el perjudiqui?
Porteu-me una clau!
Ja sap que sí, però ens cal el suport del Departament de Justícia.
-Se n'havia d'ocupar. -Els té a la butxaca.
A ells i a molts altres. Però vostè ho pot canviar, això.
Aquí dins hi ha proves de tot el que van fer,
coses que ni s'imagina,
a més d'informació nova sobre nens desapareguts.
Senador, quan vostè era petit, controlaven una jutgessa.
Quants jutges creu que controlen ara?
Quants?
La seva família té un deute, senador. Vostè té un deute.
És hora de pagar.
Tenim les claus. Aparteu-vos.
Mans enlaire, hòstia!
Emporteu-vos-el.
Li ha donat res?
No, només hem parlat.
Notícia d'última hora:
l'inspector condecorat Alex Cross ha estat detingut al Capitoli.
No se n'han comunicat els càrrecs,
però n'estarem pendents a l'espera de nous detalls.
Gràcies a tots per ser aquí.
Fa temps que s'espera l'anunci del projecte de llei 7049…
per fer arribar al món la Llavor de la Prosperitat.
Això no obstant, li retiro el meu suport.
La Llavor de la Prosperitat
s'ha desenvolupat mitjançant l'explotació de menors migrants.
M'agradaria poder dir que no ho sabia, però, sincerament, no és el cas.
Com la majoria de ciutadans, sé que la meva roba,
les meves sabates i tots els meus estris els han fet nens.
El meu menjar ha estat collit i processat per nens.
I, malgrat saber-ho, miro cap a una altra banda.
Soc còmplice d'actes reprovables comesos en nom meu.
Però això no és problema d'altri. És el meu problema.
I no només passa a l'estranger. Passa cada dia en el nostre país.
De fet, un dels seus pitjors delinqüents és en aquesta sala.
Hi ha cossos enterrats sota la granja de Lance Durand.
Són els cossos dels nens que van morir en accidents terribles
mentre treballaven a Crestbrook Industries.
Els cossos dels nens assassinats per ordre de Lance Durand.
Són acusacions completament falses. Això és inacceptable.
Ell creia que, com que no tenien papers,
se'ls podia fer desaparèixer fàcilment.
Que tothom se n'oblidaria.
Però no ho oblidarem.
Podria ser, perfectament, un cementiri indígena nord-americà.
Set d'aquests nens ja han estat identificats:
Sebastian Juan Gonzalez…
On es pensa que va?
Giri's i miri'ls o li clavo una pallissa davant de les càmeres.
No va de broma.
…Isabella Flores Jimenez, Camila Margarita Cruz,
Mateo Raul Hernandez,
Ricardo Luis Rivera
i Santiago Cabral Garcia,
que tenia onze anys quan va desaparèixer.
Avui presentaré una nova proposta legislativa.
Fa temps que els grans empresaris s'aprofiten de les lleis
que els protegeixen dels danys causats per les seves empreses.
S'ha acabat.
Amb suport bipartit, presento la Llei de Responsabilitat Corporativa.
Tots els alts executius seran directament responsables
dels delictes comesos per les seves empreses.
Lance Durand pagarà pel que ha fet.
I, amb aquesta llei, serà el primer de molts.
-Senador, quins delictes…? -Una última cosa.
Vull donar les gràcies als admirables agents de l'FBI
i a l'equip de la Policia Metropolitana de Washington,
en particular, a l'inspector Alex Cross.
És gràcies al seu esforç que aquests delictes han sortit a la llum.
Quan els soldats van veure que la cançó de la Xóchitl feia efecte,
la van arrossegar fins a la vora d'un cràter i la van llançar a dins.
Però, des del fons d'aquell cràter, va seguir cantant.
Horroritzat, el líder dels invasors va ordenar als seus soldats
que omplissin el cràter de sorra per silenciar la Xóchitl.
Els soldats van obeir,
però la veu va continuar ressonant a les seves orelles.
Blanca!
Segueixo pensant que vaig prendre la decisió correcta.
Sé que et fa mal saber que t'ho vaig amagar
i et demano perdó per això.
Mai he volgut que res ni ningú fes mal als meus nens, i jo menys encara.
Tinc…
Tinc una cosa per a tu.
Potser això només agreuja el mal que sents. O potser no. No ho sé.
"Ed Fettes"?
És el nom del teu pare.
Et vol conèixer.
Plora, carinyo. Plora.
Això que pretens fer demà… en vols parlar?
És com allò que diuen als judicis, Dos-John.
"Res ipsa loquitur."
I què coi vol dir?
"Els fets parlen per si sols."
Hola, Cross.
M'han dit que vas fer una cursa urbana amb l'FBI.
Com ha quedat el Mustang?
Nou de trinca.
Nano, comença a recaptar pasta per una de nova.
Sí, jo poso els primers 50 dòlars.
Tens un minut? Tinc una pista sobre una pistola misteriosa.
Va. L'hi vaig dir a la Kayla…
Ei, gràcies per deixar la iaia parlar amb la LaDonna.
He fet la meva feina.
Jando! Per fi.
Un minut més i enviava un proctòleg a buscar-te.
LA LLUITA DE CADA DIA
L'auditoria demana còpies de les hores extres.
Les has enviat?
I per què em segueixen empipant? Tant és. Et truco després.
Mi-te'l: l'home del moment.
Cross.
Et mereixes un reconeixement.
Què et sembla una roda de premsa i una bona medalla?
Vols un despatx?
Si vols la meva feina, és tota teva.
Què és això, una broma amb càmera oculta?
No.
Au va.
Sé que això t'ha afectat…
És el que passa quan desenterres cadàvers de nens.
Alex, aquests nens són la raó de ser de la nostra feina.
Has atrapat en Durand.
Has canviat la llei.
Has portat pau a un munt de famílies en dol.
Ser un mal guanyador no fa per tu.
Només he guanyat perquè he trobat gent honrada que ha donat la cara.
Gent honrada que va anar en contra de tot el que va fer l'FBI.
I contra els polítics, inspectors, agents, jutges i conspiradors
que sabien el que feia en Durand i miraven cap a una altra banda.
Comissària, no sé si puc pertànyer a un lloc
on hi ha tanta gent que mira cap a una altra banda.
Un dia em va demanar que definís el que creia que significava ser un heroi.
No crec que sigui això.
Per mi no ho és.
Potser ja fa temps que no ho és.
Subtítols: Victor Monreal
Supervisor creatiu Guillermo Parra